আমার বক্তব্যটি একটি প্রশ্ন দিয়ে শুরু করতে চাই
বিশ্বজুড়ে মানুষ
তাদের স্বাধীনতার জন্য লড়াই করছে
লড়ছে তাদের অধিকারের জন্য
কারোর যুদ্ধ দমনকারী সরকারের বিরুদ্ধে
কারোর লড়াই দমনমূলক সমাজের সঙ্গে
কোন যুদ্ধটি বেশি কঠিন বলে আপনার মনে হয় ?
আগামি কয়েক মিনিটে আমি এই প্রশ্নটির
উত্তর আপনাদের দেয়ার চেষ্টা করব ।
চলুন আপনাদের আমি আমার দুই বছর আগের জীবনে নিয়ে যাই ।
সেটা ছিল আমার ছেলে আবুদির ঘুমানোর সময় ।
তখন ওর বয়স ছিল মাত্র পাঁচ বছর ।
ঘুমানোর আগের আনুষ্ঠানিক কাজ শেষে,
সে আমার দিকে তাকিয়ে জিজ্ঞাসা করলঃ
"মা, আমরা কি খারাপ মানুষ ?"
আমি ওর প্রশ্ন শুনে হতভম্ব হয়ে গেলাম ।
" তুমি এমন কথা কেন বলছ আবুদি ?"
সেদিন স্কুলশেষে বাসায় আসার পর ওর মুখে
আমি কিছু ক্ষতচিহ্ন লক্ষ্য করেছিলাম ।
এ ব্যাপারে ও কথা বলতে তখন অনিচ্ছুক ছিল ।
কিন্তু এখন ও বলার জন্য প্রস্তুত ছিল ।
"দুইটা ছেলে আজকে আমাকে স্কুলে মেরেছে ।
ওরা বলেছে,'আমরা তোমার মাকে ফেসবুকে দেখেছি।
তোমাকে এবং তোমার মাকে জেলে ঢুকান উচিত'।"
আমি কখনোই আবুদিকে কোনকিছু বলতে ভয় পাইনি।
আমি সবসময় আমার অর্জন নিয়ে গর্বিত ছিলাম।
কিন্তু আমার ছেলের ঐ জিজ্ঞাসু দৃষ্টি
ছিল আমার সত্যকে উপলব্ধি করার মুহূর্ত,
যখন সবকিছু একসঙ্গে চোখের সামনে ভেসে উঠছিল।
দেখুন, আমি একজন সৌদি নারী যাকে গাড়ি
চালানোর জন্য জেলে ঢুকানো হয়েছিল
এমন এক দেশে যেখানে মেয়েরা গাড়ি চালায় না ।
শুধুমাত্র আমাকে গাড়ির চাবি দেয়ার কারনে,
আমার ভাইকে দুইবার আটক করা হয়,
এবং চূড়ান্ত পরিমাণে হয়রানি করা হয়
ফলে সে ভূবিজ্ঞানী হিসেবে চাকরি ছেড়ে বউ
ও দুই বছরের বাচ্ছা নিয়ে দেশ ছাড়তে বাধ্য হয়
আমার বাবাকে শুক্রবারের খুৎবায় বসে মহিলা
গাড়িচালকদের নিয়ে ইমামের নিন্দা শুনতে হয়েছ
এবং তাদেরকে পতিতা বলে অভিহিত করা হয়েছে
অসংখ্য নামাজীর সামনে, এসব নামাজিদের মধ্যে
বাবার বন্ধুরা এবং পরিবারের সদস্যরাও রয়েছে।
আমাকে সম্মুখিন হতে হয়েছে সংগঠিত মানহানি
প্রচারণার যা স্থানীয় পত্রিকায় মিথ্যা গুজব
মিশিয়ে তৈরি করা হত এবং যা প্রচার করা হত
পারিবারিক আসরে, রাস্তায় এবং স্কুলে।
এগুলো সব আমার সামনে একসাথে ভেসে উঠল।
ব্যাপারটি পরিস্কার যে ঐ
বাচ্চাগুলো ইচ্ছাকৃতভাবে
আমার ছেলের সঙ্গে অভদ্র আচরণ করেনি।
ওরা শুধু চারপাশের বড়দের দ্বারা প্রভাবিত।
এবং ব্যাপারটি শুধু আমাকে নিয়ে নয় কিংবা এটি
কয়েক মাইল গাড়ি চালানোর শাস্তি ছিল না।
এটি ছিল একটি সামাজিক নিয়মকে অস্বীকার
করার সাহস দেখানোর শাস্তি।
কিন্তু আমার গল্পটি এই সত্য উপলব্ধি করাকেও
ছাড়িয়ে যায়। আমি আমার গল্পটি
সংক্ষেপে বলছি।
এটা ছিল মে, ২০১১ ।
এবং আমি আমার সহকর্মীকে বাসায় যাওয়ার জন্য
গাড়ি পেতে যে হয়রানির সম্মুখীন হতে হয়
সে ব্যাপারে বলছিলাম,যদিও আমার গাড়ি
আছে এবং আন্তর্জাতিক চালকের অনুমোদন আছে।
যতখানি আমি জানতাম, সৌদি আরবের নারীরা সবসময়
এই নিষেধাজ্ঞা নিয়ে অসন্তোষ প্রকাশ করে আসছে
কিন্তু ২০ বছর ধরে কেউ এটা নিয়ে কিছু করার
চেষ্টা করেনি। এরপর একটি নতুন প্রজন্ম
চলে এসেছে।
আমার সহকর্মী আমাকে ভাল/খারাপ সংবাদটি জানায়।
কিন্তু কোন আইন নেই এই নিষেধাজ্ঞার ব্যাপারে।
আমি খোঁজ নিয়ে জানলাম যে তথ্যটি সঠিক।
সৌদি আরবে এ নিয়ে আসলে কোন আইন ছিলোনা ।
এটা ছিল শুধু প্রথা এবং ঐতিহ্য যেটাকে দৃঢ়
ধর্মীয় ফতওয়া দ্বারা রক্ষা করা হয়েছে এবং
নারীদের উপর চাপিয়ে দেয়া হয়েছে ।
এই উপলব্ধিই জুন ১৭ এর ধারণাকে প্রজ্বলিত
করে যেখানে আমরা নারীদের উৎসাহিত করি
ড্রাইভিং সিটে বসতে এবং গাড়ি চালাতে ।
কয়েক সপ্তাহ পর আমরা হুমকি পাওয়া শুরু করলাম
"পুরুষ নেকড়েরা তোমাকে ধর্ষণ করবে যদি
তুমি যেয়ে গাড়ি চালাও"
একজন সাহসী নারী, ওনার নাম নাজলা হারিরি,
জেদ্দায় বসবাসরত একজন সৌদি নারী।
তিনি গাড়ি চালালেন এবং ঘোষণা করলেন
কিন্তু তিনি কোন ভিডিও রেকর্ড করেননি।
আমাদের প্রমাণ দরকার ছিল।
তো আমি গাড়ি চালালাম। ইউটিউবে একটি ভিডিও পোস্ট করলাম
আশ্চর্যজনকভাবে ভিডিওটি প্রথমদিনেই
কয়েকশত হাজারবার দেখা হল।
এরপর কি হল? স্বভাবতই
প্রচারণাটি বন্ধের জন্য আমাকে মারার এবং
ধর্ষণের হুমকি দেয়া হল।
সৌদি কর্তৃপক্ষ এই ব্যাপারে একদম নিরব ছিল।
সেটা অসম্ভব অস্বস্তিকর ছিল।
আমি এই প্রচারণায় অন্যান্য সৌদি নারীদের
ছিলাম। এমনকি পুরুষেরাও ছিল আমাদের সঙ্গে।
আমরা জানতে চাচ্ছিলাম কর্তৃপক্ষের
প্রতিক্রিয়া কি হবে যখন আসল দিনে অর্থাৎ
জুন ১৭ তে নারীরা বের হয়ে গাড়ি চালাবে
তো এইবার আমার ভাইকে আমার সাথে আসতে বললাম
এবং গাড়ি চালিয়ে পুলিশের গাড়িকে পাশ কাটালাম
সবকিছু খুব তাড়াতাড়ি ঘটল। আমাদের গ্রেপ্তার
করা হল, আবার গাড়ি না চালানোর অঙ্গীকারনামা
সাইন করিয়ে ছাড়া হল।
আবার গ্রেপ্তার করা হল, আমার ভাইকে একদিনের
জন্য আটক করা হল এবং আমাকে জেলে পাঠানো হল।
আমি আসলে নিশ্চিত না যে আমাকে ওখানে
কেন পাঠানো হল, কারণ জিজ্ঞাসাবাদের সময় আমি
কোন অভিযোগের সম্মুখিন
হইনি। কিন্তু আমি নিশ্চিত ছিলাম যে আমি নির্দোষ।
আমি কোন আইন ভঙ্গ করিনি এবং আমি আবায়াও খুলিনি
এটি একটি কালো আলখাল্লা যেটা আমরা সৌদি আরবে
ঘর থেকে বের হওয়ার সময় পড়ি
এবং আমার সাথের কয়েদীরা আমাকে বারবার
এটা খোলার কথা বলছিল
কিন্তু আমি নিশ্চিত ছিলাম যে আমি নির্দোষ,
আমি বলছিলাম,"না, আমাকে
আজকেই ছেড়ে দেয়া হবে"
জেলের বাইরে, সারা দেশজুড়ে প্রবল উত্তেজনা
বিরাজ করছিল, কেউ কেউ আমাকে খারাপভাবে আক্রমণ
করছিল, এবং অন্যরা আমাকে সমর্থন করছিল এমনকি
আমাকে ছেড়ে দেয়ার জন্য লেখা আবেদনপত্রে
সাক্ষর সংগ্রহ করছিল
আমাকে নয় দিন পর ছেড়ে দেয়া হয়েছিল।
জুন ১৭ এলো।
রাস্তাঘাট পুলিশের গাড়ি এবং ধর্মীয় পুলিশের
গাড়িতে পরিপূর্ণ ছিল কিন্তু তা সত্ত্বেও
প্রায় একশজন সাহসী সৌদি নারী সেদিন
নিষেধাজ্ঞা ভঙ্গ করে গাড়ি চালাল।
এবার কাউকে গ্রেপ্তার করা হলনা। আমরা এই
নিষেধাজ্ঞা সেদিন ভেঙ্গে ফেললাম। (হাততালি)
তো আমার মনে হয় এখন সবাই জানে যে আমরা অথবা
সৌদি আরবে মেয়েদের গাড়ি চালানোর অনুমতি নেই
কিন্তু সম্ভবত খুব কম মানুষই এর কারণটা জানে
আমি সাহায্য করছি এই প্রশ্নের উত্তরটি দিতে।
একটি সরকারী গবেষণা হয়েছিল যেটা পেশ করা
হয়েছিল শুরা পরিষদে- এটা পরামর্শদায়ক পরিষদ
যা সৌদি আরবের রাজা কর্তৃক নিযুক্ত এবং এটি
করেছিল একজন স্থানীয় প্রফেসর,
একজন বিশ্ববিদ্যালয়ের প্রফেসর।
তিনি দাবি করেছেন এটি
ইউনেস্কো গবেষনার উপর ভিত্তি করে করা।
এবং গবেষণাটির মতে, ধর্ষণ, ব্যাভিচার, জারজ
সন্তান, এমনকি মাদকদ্রব্য সেবন, পতিতাবৃত্তি
এর শতকরা হার যে দেশে মেয়েরা গাড়ি চালায় না
সে দেশের চেয়ে যে দেশে মেয়েরা গাড়ি চালায় সে
দেশে বেশি।
(উচ্চহাস্য)
আমি জানি। আমিও হতভম্ব হয়ে গিয়েছিলাম
আমার মনে হচ্ছিল, আমরা বিশ্বের একমাত্র দেশ
যেখানে মেয়েরা গাড়ি চালায় না।
তো আপনি যদি বিশ্ব মানচিত্রের দিকে তাকান
তাহলে দেখবেন মাত্র দুটি দেশ আছেঃ
সৌদি আরব এবং অন্য সমাজ হচ্ছে বাদবাকি বিশ্ব
আমরা এই গবেষণাকে ব্যাঙ্গ করে হ্যাশটাগ
দেয়া শুরু করলাম এটি বিশ্বজুড়ে
প্রধান শিরোনাম হল
[বিবিসি নিউজঃ'সতীত্বের পরিসমাপ্তি' যদি
নারী গাড়ি চালায়]
এবং তখনি আমরা উপলব্ধি করলাম যে দমনকারী
শক্তির বিরুদ্ধে ব্যাঙ্গ
কত শক্তিশালী।
এটি তার শক্তিশালী অস্ত্রকে ছুড়ে ফেলে দেয়ঃভয়
এই নিয়মনীতি অতি রক্ষণশীল ঐতিহ্য এবং প্রথার উপর
ভিত্তি করে গড়ে উঠেছে যা মেয়েদের সাথে
এমন আচরণ করে যেন তারা নিম্নপদস্ত এবং তাদের
অভিভাবক দরকার তাদের রক্ষা করার জন্য।
তো তাদেরকে অনুমতি নিতে হয় এই অভিভাবকের কাছ
থেকে হোক মৌখিক কিংবা লিখিত, সারা জীবন।
আমরা মৃত্যুর আগ পর্যন্ত অপ্রাপ্তবয়স্ক।
এবং এর অবস্থা আরও খারাপ হয়ে যায় যখন এটি
ধর্মীয় ফতওয়া দ্বারা কঠিনভাবে রক্ষিত হয় যার
ভিত্তি হল শরিয়া আইন বা ধর্মীয়
আইনের ভুল ব্যাখ্যা
এই অবস্থাটি আরও শোচনীয় হয়ে যায় যখন এটি এই
সমাজপদ্ধতির আইন হিসেবে প্রণালীবদ্ধ করা হয়,
এবং নারীরা নিজেরাই এটা বিশ্বাস করে যে তারা
অন্যের অধীন এবং তারা এই নিয়মের বিরুদ্ধে
অবস্থানকারীদের বিরুদ্ধে লড়াই করে।
তো ব্যাপারটি শুধু এই না যে আমাকে এ
আক্রমনের সম্মুখিন হতে হয়েছে।
এটা ছিল আমার নিজের ব্যাক্তিত্তের সম্পূর্ণ
দুই ধরনের উপলব্ধি নিয়ে জীবনযাপন করা;
আমার নিজের দেশের খলনায়ক এবং দেশের
বাহিরে একজন বীরাঙ্গনা।
জেনে রাখুন গত দুই বছরে দুটি কাহিনী ঘটেছিল।
একটি হয়েছিল যখন আমি জেলে ছিলাম।
আমি প্রায় নিশ্চিত যে আমি যখন জেলে
ছিলাম, আন্তর্জাতিক মিডিয়ায় সবাই এমন উপাধি
দেখেছে, যখন নয়দিন আমি জেলে ছিলাম।
কিন্তু আমার দেশের চিত্র ছিল সম্পূর্ণ ভিন্ন
এর অধিকাংশই এমন ছিলঃ
"মানাল আল-শারিফ সাধারনের শৃঙ্খলা ভঙ্গ এবং
নারীদের গাড়ি চালাতে প্ররোচিত করার
অভিযোগের সম্মুখিন।"
আমি জানি।
“মানাল আল-শারিফের প্রচারণা হতে অব্যহতি ঘোষণা”
আহ, এটা বেশ। এটা আমার সবছেয়ে প্রিয়।
"মানাল আল-শারিফ ভেঙ্গে পড়ে স্বীকার করলেনঃ
‘বৈদেশিক শক্তি আমাকে প্ররোচিত করেছে’।”
(উচ্চহাস্য)।
এমন আরো এমনকি বিচার ও জনসম্মুখে প্রহার
তো এটা ছিল সম্পূর্ণ ভিন্ন চিত্র।
ছিত্র।আমাকে গত বছর অসলো ফ্রিডম ফোরামে
গত বছর একটি বক্তব্য দিতে ডাকা হয়েছিল।
সেখানে আমি মানুষের ভালবাসা ও সমর্থন দ্বারা
পরিবেষ্টিত ছিলাম এবং তারা আমাকে তাদের
অনুপ্রেরণার উৎস হিসেবে দেখছিল।
একেই সময়ে আমি নিজের দেশে ফেরত এসে জানলাম
সবাই আমার বক্তব্যটি অসম্ভব অপছন্দ করেছে।
বলা হচ্ছিলঃ সৌদি আরব রাষ্ট্র ও এর মানুষের
সঙ্গে বিশ্বাসঘাতকতা এটা এবং
টুইটারে এর হ্যাশট্যাগ ছিল #অসলোট্রেইটর।
প্রায় ১০,০০০ টুইট লেখা হয়েছিল ঐ হ্যাশটাগে।
যখন এর বিপরীত হ্যাশট্যাগ #অসলোহিরো তে অল্প
সংখ্যক টুইট লেখা হয়েছিল।
ওরা একটা পোল শুরু করেছিল।
তের হাজারেরও বেশি উত্তর এসেছিল এই পোলেঃ যে
এ বক্তব্যের পর আমাকে বিশ্বাসঘাতক মনে করে কিনা
নব্বই শতাংশের মতে, হ্যা আমি বিশ্বাসঘাতক
তো এটা ছিল আমার ব্যক্তিত্বের সম্পূর্ণ
ভিন্ন দুটি উপলব্ধি।
আমার মতে, আমি একজন গর্বিত সৌদি নারী এবং
আমি আমার দেশকে ভালবাসি এবং আমি
এটা করছি কারণ আমি আমার দেশকে ভালবাসি।
আমি বিশ্বাস করি যে একটি সমাজ কখনো স্বাধীন
হবেনা যদিনা সে সমাজের নারীরা স্বাধীন
না হয়।
(হাততালি)
ধন্যবাদ।
(হাততালি)
ধন্যবাদ, ধন্যবাদ,ধন্যবাদ।
ধন্যবাদ
হাততালি
ধন্যবাদ
কিন্তু হয়ে যাওয়া ঘটনাগুলো অনেক শিক্ষা দেয়।
আমি সবসময় সেখানে থাকতে শিখেছি।
জেল থেকে বের হয়ে সর্বপ্রথম অবশ্যই গোসল
করলাম এবং অনলাইনে আসলাম, টুইটার এবং ফেসবুক
পেজ খুললাম এবং আমি সবসময়ই আমার ব্যাপারে
মতপ্রকাশকারী ব্যাক্তিদের প্রতি খুবই
শ্রদ্ধাশীল ছিলাম।
আমি শুনবো তারা কি বলছে এবং কখনোই
নিজেকে শুধুমাত্র কথা দিয়ে প্রতিহত করবনা।কাজের মাধ্যমে
করব।যখন আমাকে প্রচারণা থেকে
সরে আসতে বলা হচ্ছিল।
আমি ট্রাফিক পুলিশের সাধারণ পরিচালকের
বিরুদ্ধে প্রথম মামলা দায়ের করলাম আমাকে ড্রাইভিং লাইসেন্স
না দেয়ার জন্য।
কিছু মানুষ আমার অনেক বড় সমর্থন ছিল যেমন ঐ
৩,০০০ মানুষ যারা আমকে ছেড়ে দেয়ার জন্য
আবেদনপত্রে সাক্ষর করেছিল।
আমরা সৌদি নারীদের উপর থেকে নিষেধাজ্ঞা তুলে
নেয়ার সপক্ষে একটি আবেদনপত্র শুরা পরিষদে
পেশ করি এবং প্রায় ৩,৫০০ নাগরিক এতে বিশ্বাস
করে আবেদনপত্রে সাক্ষর করেছিল।
আমি এইমাত্র উদাহরণ দেখিয়েছি যে সেখানে এমন
মানুষও ছিল যারা ছিল অসাধারণ, যারা সৌদি
আরবের নারী অধিকারে বিশ্বাস করত এবং চেষ্টা
করছিল উন্নতি করতে এবং
তারাও সপক্ষে কথা বলার কারনে
ঘৃণার সম্মুখিন হচ্ছে।
বর্তমানে সৌদি আরব নারী অধিকার বর্ধনে ছোট
ছোট পদক্ষেপে অগ্রসর হচ্ছে।
শুরা পরিষদ যা সৌদি আরবের রাজা কর্তৃক
নিযুক্ত, রাজা আব্দুল্লাহর রাজকীয় ফরমান
দ্বারা গত বছর ৩০ জন নারী ঐ পরিষদে নিযুক্ত
করা হয়েছে, প্রায় বিশ শতাংশ।
পরিষদের বিশ শতাংশ। (হাততালি)
একই সময়ে অবশেষে ঐ কাউন্সিল নারীদের গাড়ি
চালানোর সপক্ষের আবেদন চারবার প্রত্যাখ্যান
করার পর অবশেষে গত ফেব্রুয়ারীতে মেনে নিয়েছে।
(হাততালি)
জেলে পাঠানোর পর অথবা প্রহারের দণ্ড
দেয়ার পর অথবা বিচারের সম্মুখিন করার পর
ট্রাফিক পুলিশের মুখপাত্র বলেছেন, আমরা নারী
ড্রাইভারদের শুধুমাত্র ট্রাফিক আইন ভঙ্গের
সতর্কীকরণ বিতরণ করব।
গ্র্যান্ড মুফতি, যিনি সৌদি
আরবের ধর্মীয় সংস্থার প্রধান, তিনি বলেছেন,
নারীদের গাড়ি চালানো সুপারিশযোগ্য নয়।
আগের গ্র্যান্ড মুফতির মতে এটা ছিল হারাম, নিষিদ্ধ।
তো আমার মতে, এটা শুধু এই ছোট পদক্ষেপগুলোই নয়
এটি নারীদের জীবনের ব্যাপারেও।
একবার এক বান্ধবী আমাকে জিজ্ঞাসা করে
“কি মনে হয় কবে মেয়েদের এই ড্রাইভ করার ব্যাপারটি
শুরু হবে?"
আমি বলেছিলাম,"কেবল তখনই যখন জিজ্ঞেস করা
বন্ধ করবে কখন এবং এখনি শুরু করা শুরু করবে।”
এই ব্যাপারটা শুধু সামাজিক নয়, এটি হল
কিভাবে নারী হিসেবে নিজের জীবন
নিজেই চালনা করব।
আমার কোন ধারনা নেই আসলে কিভাবে আমি একজন
সক্রিয় কর্মী হয়ে উঠেছিলাম।
জানিনা কিভাবে আমি এখনও একজন সক্রিয় কর্মী।
কিন্তু আমি এটুকু জানি এবং নিশ্চিত যে
ভবিষ্যতে কেউ আমার গল্প জিজ্ঞাসা করলে আমি
বলব,"আমি গর্বিত ঐ নারীদের মধ্যে একজন হওয়ার
জন্য যারা নিষেধাজ্ঞাটি তুলেছিল, এর সাথে
লড়েছিল এবং সবার স্বাধীনতা উৎযাপন করেছিল।
তো যে প্রশ্ন দিয়ে আমি আমার বক্তব্যটি শুরু
করেছিলাম, কার সম্মুখিন হওয়া বেশি কঠিন?
দমনমূলক সরকারের নাকি দমনমূলক সমাজের?
আশা করি এ বক্তব্য থেকে আপনারা এ ব্যাপারে
ধারনা পেয়ে যাবেন।
ধন্যবাদ সবাইকে।
(হাততালি)
ধন্যবাদ।
(হাততালি)
ধন্যবাদ। (হাততালি)